钦定古今图书集成/历象汇编/庶征典/第112卷 > 《集民谣》〈二首〉元·陈泰
## 钦定古今图书集成/历象汇编/庶征典/第112卷 > 《集民谣》〈二首〉元·陈泰

“苗青青，东陌西陌苗如云。经年不雨过秋半，苗穗不
实空轮囷。田家留苗见霜雪，免使籴岁劳耕耘。县官
催租吏胥急，籴粟输官莫论值。劝农使，不汝恤，
蕨澄澄，新春食蕨留蕨根。凌晨断根暮舂杵，潋潋大
瓮流黄浑。常年春寒粉始冻，谁信秋暑霜翻盆。穷通
有数今已识，为死为生尚难测。”独立苍茫面如雪。